
ΑΠΟΦΑΣΕΙ Σ 

Αριθ. 4985 (1) 

Τροποποίηση της συστατικής πράξης Νομικού Προσώ¬ 
που Δήμου Ιωνίας Ν. Χίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Την αριθ. 1765/2.3.95 συστατική πράξη του Νομικού 
Προσώπου στον πρώην Δήμο Ανέμωνα με την επωνυμία 
«Δημοτικό Γυμναστήριο Δήμου Ανέμωνα Νίκος Σύλλας» 
όπως τροποποιήθηκε με την αριθ. 28/6.6.1997 απόφαση 
μας. 

2. Την αριθ. 136/2001 απόφαση του Δημοτικού Συμβου¬ 
λίου Δήμου Ιωνίας. 

3. Την αριθ. 1483/1997 (ΦΕΚ 1010/Β/97) απόφαση του 
Γεν.Γραμματέα Περιφέρειας Βορ. Αιγαίου περί μεταβίβα¬ 
σης δικαιώματος υπογραφής, αποφασίζουμε: 

Τροποποιούμε την αριθ. 1765/2.3.1995 απόφασή μας 
περί σύστασης στον Πρώην Δήμο Ανέμωνα Νομικού Προ¬ 
σώπου με την επωνυμία «Δημοτικό Γ υμναστήριο Δήμου 
Ανέμωνα Νίκος Σύλλας» ως προς το όνομα αυτού, το 
οποίο στο εξής θα επονομάζεται «ΔΗΜΟΤΙΚΟ ΓΥ¬ 
ΜΝΑΣΤΗΡΙΟ ΔΗΜΟΥ ΙΩΝΙΑΣ ΝΙΚΟΣ ΣΥΛΛΑΣ» 

Από τις διατάξεις της απόφασης αυτής δεν προκαλείται 
δαπάνη εις βάρος του προϋπολογισμού του Δήμου Ιωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 26 Σεπτεμβρίου 2001 

Με εντολή Γ ενικής Γ ραμματέως Περιφέρειας 
Η Διευθύντρια 
Β. ΜΠΑΛΑΣΚΑ 

-♦- 

Αριθ. 19570 (2) 

Σύσταση Νομικού Προσώπου στο Δήμο Αγγελοκάστρου 
Αιτωλοακαρνανίας με την επωνυμία «Πνευματικό Κέ¬ 
ντρο Δήμου Αγγελοκάστρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Την αριθ. 67/2001 απόφαση του Δημοτικού Συμβου- 

λίου Αγγελοκάστρου, με την οποία συστήνεται ίδιο Νομι¬ 
κό Πρόσωπο μετηνεπωνυμία«Πνευματικό Κέντρο Δήμου 
Αγγελοκάστρου». 

2. Τις διατάξεις του αρθ. 203 του Δ.Κ.Κ. (Π.Δ. 410/95) 
που αναφέρονται στα Δημοτικά Νομικά Πρόσωπα. 

3. Την αριθ. 241/18.8.98 (ΦΕΚ 939/1.9.1998 τ.Α’) από¬ 
φαση του Γεν. Γραμματέα Περιφέρειας Δυτ. Ελλάδας, 
αποφασίζουμε: 

1. Συνιστούμε Νομικό Πρόσωπο με την επωνυμία 
«Πνευματικό Κέντρο Δήμου Αγγελοκάστρου». 

2. Σκοπός του Πνευματικού Κέντρου του Δήμου αυτού 
είναι ο εξής: 

- Παρέμβαση στην προώθηση των πολιτιστικών, ιστορι¬ 
κών, αρχαιολογικών δρώμενων του Δήμου Αγγελοκάστρου 
πάνω σε μια βάση που θα προωθούσε τη γνωριμία των πλα¬ 
τύτερων μαζών του λαού με το σημαντικό Ελληνικό και πα¬ 
γκόσμιο πολιτιστικό προϊόν. Η συντονιστική αυτή παρέμβα¬ 
ση δεν αντιπαρατίθεται στην αυτόνομη δράση των πολιτι¬ 
στικών και καλλιτεχνικών σωματείων του Δήμου, αντίθετα 
αναζητείτην πολυμορφία, τη διατήρηση των επιμέρους φο¬ 
ρέων, τον πολλαπλασιασμό και τη γεωγραφική προώθησή 
τους στα Δημοτικά Διαμερίσματα και στις συνοικίες του Δή¬ 
μου. Ο σκοπός αυτός πραγματοποιείται με τα εξής μέσα: 

Με τη διοργάνωση και πραγματοποίηση καλλιτεχνικών 
εκδηλώσεων και κυρίως θεατρικών παραστάσεων.συναυ- 
λιών ή άλλων μουσικών εκδηλώσεων εμφανίσεων χορευ¬ 
τικών συγκροτημάτων, εκθέσεων, περιβαλλοντικών δρά¬ 
σεων, έργων τέχνης ή χειροτεχνίας κινηματογραφικών 
προβολών, παραστάσεων τσίρκου.κ.λπ. Μπορεί επίσης 
να διοργανώνει ετήσιες ή περιοδικές φεστιβαλικές εκδη¬ 
λώσεις με σύνθετο πρόγραμμα. Η οργάνωση καλλιτεχνι¬ 
κών εκδηλώσεων μπορεί να γίνει και σε άλλες πόλεις 
εκτός της έδρας του Δήμου. 

-Με τη λειτουργία επί μέρους τμημάτων που καλλιερ¬ 
γούν διάφορους τομείς της τέχνης όπως θεατρικό, χο¬ 
ρευτικό, μουσικό κινηματογραφικό, λογοτεχνικό, εικαστι¬ 
κό, κ.λπ. που ευνοούν την ερασιτεχνική καλλιτεχνική δη¬ 
μιουργία. 

- Με τη δημιουργία επαγγελματικών καλλιτεχνικών μο¬ 
νάδων που η δράση τους προωθεί,τους σκοπούς του 
Πνευματικού Κέντρου. 

Το Πνευματικό κέντρο θα στεγάζεται στο Παλαιό Δημο¬ 
τικό σχολείο της έδρας του Δήμου Αγγελοκάστρου (Αγγε- 
λόκαστρο). 

3. Πόροι αυτού είναι: 

α. Ετήσια επιχορήγηση του Δήμου σε ποσοστό 2,5% επί 
των τακτικών εσόδων του προϋπολογισμού του Δήμου 
και κάθε επιχορήγηση κάθε φύσης. 

β. Κάθε φύσης συνδρομές, εισφορές, δωρεές, κληρο¬ 
νομιές και κληροδοσίες. 

γ. Έσοδα από το αντίτιμο των πραγμάτων ή υπηρεσιών 
που παρέχονται από το Πνευματικό Κέντρο. 

δ. Κάθε τυχόν παροχή του κράτους ή άλλη νόμιμη πρό¬ 
σοδος. 

ε. Πρόσοδοι από την κινητή και ακίνητη περιουσία του 
καθώς και από χρηματικές καταθέσεις. 

5. Το Πνευματικό κέντρο διοικείται από 7μελές Διοικητι¬ 
κό Συμβούλιο που αποτελείται: 

α. Από τον εκάστοτε Δήμαρχο ή Αντιδήμαρχο ή Πρόε- 
δροτου Δημοτικού Συμβουλίου ή Δημοτικό Σύμβουλο Αγ- 
γελοκάστρου, με απόφαση Δημάρχου, ως Προέδρου. 


β. Από τρεις (3) Δημοτικούς Συμβούλους και 

γ. Από τρεις (3) Δημότες του Δήμου Αγγελοκάστρου. 

Όλα τα μέλη του Διοικητικού Συμβουλίου ορίζονται με 
απόφαση του Δημοτικού Συμβουλίου μαζί με τους ανα¬ 
πληρωτές τους, πρέπει δε να έχουν πείρα και γνώσεις 
σχετικές μετά αντικείμενα του Πνευματικού Κέντρου. 

Η θητεία του Δ.Σ. ακολουθεί τη θητείατου Δημοτικού Συμ¬ 
βουλίου και λήγει με την εγκατάσταση, των νέων μελών. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

7. Κάλυψη της δαπάνης 

Από τις διατάξεις της απόφασης αυτής δεν προκελείται 
δαπάνη σε βάρος του Κρατικού Προϋπολογισμού, παρά 
μόνο σε βάρος του προϋπολογισμού του Δήμου Αγγελο- 
κάστρου, με το ποσό των 5.500.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 4 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-Φ- 

Αριθ. 7755 (3) 

Τροποποίηση - Συμπλήρωση ΟΕΥ Δήμου Πέτρας 
Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 12του Ν. 1188/81 «Κώδικας Δημοτικών - 
Κοινοτικών Υπαλλήλων». 

β) Των άρθρων 1 και 18 του Ν. 2539/97 «Συγκρότηση της 
Πρωτοβάθμιας Τοπικής Αυτοδιοίκησης». 

γ) Των άρθρων 9 παρ. 2 του Ν. 2880/2001 και 228 του 
Π.Δ. 410/95. 

δ) Του Ν. 2503/1997 «Διοίκηση - Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

2. Την αριθ. 2546/30.3.1999 απόφασή μας με την οποία 
εγκρίθηκε ο Οργανισμός Εσωτερικής Υπηρεσίας του Δή¬ 
μου Πέτρας όπως δημοσιεύθηκε στο ΦΕΚ 523/3.5.1999τ.Β. 

3. Την αριθ. 112/2001 νόμιμη απόφαση του Δήμου Πέτρας 
«Περί τροποποίησης - συμπλήρωσης του ΟΕΥ», για το λόγο 
ότι δεν είχε προβλεφθεί Ειδική Ταμιακή Υπηρεσία στο Δήμο. 

4. Την αριθ. 23/2001 σύμφωνη γνώμη του Υπηρεσιακού 
Συμβουλίου Δημοτικών και Κοινοτικών Υπαλλήλων Νο¬ 
μού όπως διατυπώθηκε στο 4/2001 πρακτικό συνεδρία¬ 
σης αυτού. 

5. Την αρ. 5631/2000 (ΦΕΚ 1339/Β/2000) απόφαση 
Γ. Γ. Π. Κ. Μ. για την ανάθεση αρμοδιοτήτων, αποφασίζουμε: 

Εγκρίνουμε την 112/2001 απόφαση του Δημοτικού Συμ¬ 
βουλίου Πέτρας με την οποίατροποποιεί- συμπληρώνειτον 
Οργανισμό Εσωτερικής Υπηρεσίας του Δήμου ως εξής: 
Άρθρο 1 

3. Τμήμα Διοικητικών και Οικονομικών Υπηρεσιών 

3.1. Γ ραφείο Ειδικής Ταμιακής Υπηρεσίας 

Το αντικείμενο της Ταμιακής Υπηρεσίας έχει ως κατω¬ 
τέρω: 

Η Ταμιακή Υπηρεσία του Δήμου αφενός μεν διεξάγει κά¬ 
θε υπηρεσία που σχετίζεται με τη βεβαίωση και είσπραξη 
των εσόδων του, καθώς και με την τήρηση των λογιστικών 
βιβλίων που αναφέρονται στα έσοδα και αφετέρου διεξά¬ 
γει τις λογιστικές πράξεις που σχετίζονται με την πληρω¬ 
μή των εξόδων, την τήρηση των λογιστικών βιβλίων που 
αναφέρονται στα έξοδα και την κατάρτιση των μηνιαίων 
και ετήσιων λογαριασμών διαχείρισής του, καθώς και των 
Νομικών του Προσώπων. 

Ειδικότερα: 

Α) Το Γραφείο Εσόδων: 

- Παραλαμβάνει και ελέγχει τους Χρηματικούς καταλό¬ 
γους που του διαβιβάζουν οι υπηρεσίες του Δήμου και εκ¬ 
δίδει τα αποδεικτικά παραλαβής. 

- Καταχωρεί σε ειδικά από το Νόμο οριζόμενα βιβλία τα 
βεβαιωθέντα ποσά των χρηματικών καταλόγων. 

- Εισπράττει δια μέσου των Εισπρακτόρων, με ευθύνη 
του Ταμία, τα διάφοραχρέη, οφειλές επιχορηγήσεις κ.λπ. 
για τα οποία εκδίδει το προβλεπόμενο από το Νόμο Απο¬ 
δεικτικό Είσπραξης καιπαραδίδειτις εισπράξεις της ημέ¬ 
ρας ή του τυχόν μεγαλυτέρου χρονικού διαστήματος, 
που ορίζει ο Ταμίας σ’ αυτόν. 

- Φροντίζει για την έγκαιρη είσπραξη όλων των εσόδων 
του Δήμου. 

- Παρακολουθεί τις ημερήσιες εισπράξεις και καταχω¬ 
ρεί στα λογιστικά βιβλία των εσόδων, φυλάσσοντας όλα 
τα παραστατικά στοιχεία που αναφέρονται στα έσοδα. 

- Ελέγχει τις καταστάσεις των ημερήσιων εισπράξεων 
και σχετίζει αυτές με τα αντίστοιχα τριπλότυπα για συμ¬ 
φωνία και επαλήθευση. 

- Θεωρεί και υπογράφει τις παραπάνω καταστάσεις και 
πιστώνει τη μερίδα του οφειλέτη. 

- Συντάσσει καταστάσεις ημερήσιων εισπράξεων και 
ημερήσιων δελτίων, καθώς και μηνιαίων εισπράξεων, τις 
οποίες αποδίδει στον Ταμία με γραμμάτιο παράδοσης. 

- Παρακολουθεί από τους βεβαιωτικούς καταλόγους 
και τις ατομικές καρτέλες των οφειλετών την διακίνηση 
του υπόλοιπου του λογαριασμού, για έγκαιρη είσπραξη. 

- Εκδίδει προσκλήσεις και φροντίζει για τη νομότυπη 
επίδοσή τους στους οφειλέτες. 

- Πιστώνειτις μερίδες των οφειλετών, που πλήρωσαντα 
χρέη τους από τους σχετικούς βεβαιωτικούς καταλό¬ 
γους, ενημερώνοντας την ατομική τους κάρτα. 

- Εισηγείται την είσπραξη των ποσών κατά δόσεις, σε 
περιπτώσεις οικονομικά αδύναμων προς εξόφληση δη¬ 
μοτών, όπου ο νόμος το επιτρέπει. 

- Τηρεί τα απαραίτητα βιβλία, ευρετήρια και άλλα έντυ¬ 
πα που ορίζονται από τη νομοθεσία και φροντίζει για την 
έγκαιρη και σωστή ενημέρωσή τους. 

- Εισηγείται την άσκηση ενδίκων μέσων και αναγκαστι¬ 
κών μέτρων κατά των δυστροπούντων οφειλετών του Δή¬ 
μου για την προστασία των συμφερόντων και δικαιω- 
μάτών του και παρακολουθεί την εξέλιξή τους (εντολές 
κατασχέσεων, εντάλματα προσωπικής κράτησης και 
εντολές προγραμμάτων πλειστηριασμού). 

Β) Γ ραφείο Εξόδων: 

- Ενεργεί με ευθύνη του Ταμία όλες τις πληρωμές του 
Δήμου με βάση τα χρηματικά εντάλματα και τις ειδικές κα¬ 
ταστάσεις που στέλνονται απ’ αυτόν. 


- Ελέγχει τα δικαιολογητικά και όλα τα παραστατικά έγ¬ 
γραφα που το συνοδεύουν, για το νομότυπο τους. 

- Παρακολουθεί τις ημερήσιες πληρωμές και τις κατα¬ 
χωρεί στα λογιστικά βιβλία εξόδων και φυλάσσει όλα τα 
παραστατικά που αναφέρονται στα έξοδα. 

- Τηρεί τα βιβλία, ευρετήρια και λοιπά έντυπα που προ- 
βλέπονται απάτη σχετική νομοθεσία και φροντίζει για την 
έγκαιρη και σωστή ενημέρωσή τους. 

- Μεριμνά για την παρακράτηση μέσα από τα χρηματικά 
εντάλματα των κρατήσεων υπέρ τρίτων και συντάσσει τις 
ειδικές καταστάσεις στο τέλος του μήνα, αποδίδοντας τις 
κρατήσεις στα διάφορα ταμεία και άλλες Υπηρεσίες. 

- Συντάσσει και υποβάλλει στο τέλος του χρόνου στην 
οικεία Δ.Ο.Υ. οριστική δήλωση Φ.Μ.Υ. 

- Συνεργάζεται με τα διάφορα επικουρικά και ασφαλι¬ 
στικά ταμεία και παρακολουθεί τη σχετική νομοθεσία. 

- Συντάσσει τρίμηνες και ετήσιες απολογιστικές κατα¬ 
στάσεις του Ταμείου και τις αποστέλλει στο Υπουργείο 
Οικονομικών, Γενικό Λογιστήριο του Κράτους και Υπουρ¬ 
γείο Εσωτερικών. 

Από τις διατάξειςτης απόφασης αυτής δενπροκαλείται 
δαπάνη σε βάρος του προϋπολογισμού του Δήμου Πέ¬ 
τρας . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 28 Σεπτεμβρίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜ.ΣΑΡΗΠΑΝΝΗΣ 

-♦- 

Αριθ. 7754 (4) 

Τροποποίηση - Συμπλήρωση Ο.Ε.Υ. Δήμου Ελαφίνας Ν. 

Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 12του Ν. 1188/81 «Κώδικας Δημοτικών - 
Κοινοτικών Υπαλλήλων». 

β) Των άρθρων 1 και 18 του Ν. 2539/97 «Συγκρότηση της 
Πρωτοβάθμιας Τοπικής Αυτοδιοίκησης». 

γ) Των άρθρων 9 παρ. 2 του Ν. 2880/2001 και 228 του 
Π.Δ. 410/95. 

δ) Του Ν. 2503/1997 «Διοίκηση - Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

2. Την αριθ. 2262/31.3.1999 απόφασή μας με την οποία 
εγκρίθηκε ο Οργανισμός Εσωτερικής Υπηρεσίας του Δή¬ 
μου Ελαφίνας όπως δημοσιεύθηκε στο ΦΕΚ 565/6.5.1999 
τ.Β. 

3. Την αριθ. 48/2001 νόμιμη απόφαση το Δήμου Ελαφί¬ 
νας «Περί τροποποίησης - συμπλήρωσης του ΟΕΥ», για 
το λόγο ότι δεν είχε προβλεφθεί Ειδική Τ αμιακή Υπηρεσία 
στο Δήμο. 

4. Την αριθ. 21/2001 σύμφωνη γνώμη του Υπηρεσιακού 
Συμβουλίου Δημοτικών και Κοινοτικών Υπαλλήλων Νο¬ 
μού Πιερίας, όπως διατυπώθηκε στο 4/2001 πρακτικό συ¬ 
νεδρίασης αυτού. 

5. Την αρ. 5631/2000 (ΦΕΚ 1339/Β/2000) απόφαση 
Γ.Γ.Π.Κ.Μ. γιατην ανάθεση αρμοδιοτήτων, αποφασίζουμε: 

Εγκρίνουμε την 48/2001 απόφαση του Δημοτικού Συμ¬ 
βουλίου Ελαφίνας με την οποία τροποποιεί - συμπληρώνει 
τον Οργανισμό Εσωτερικής Υπηρεσίαςτου Δήμου ως εξής: 

- Εγκρίνειτηντροποποίησητου Ο.Ε.Υ. Δήμου Ελαφίνας 
για σύσταση Ειδικής Ταμιακής Υπηρεσίας και δημιουργία 
τριών (3) οργανικών θέσεων εργασίας για την ανωτέρω 
υπηρεσία ως εξής: 

1. Στο άρθρο 3 τον Ο.Ε.Υ Δήμου Ελαφίνας (Απόφαση 
Δ.Σ. 43/1999 ΦΕΚ 565/6.5.1999) προσθέτει παρ. 4 που 
έχει ως εξής: 

Άρθρο 3 

Τ μήμα Διοικητικών και Οικονομικών Υπηρεσιών 

3.1 . 

3.2 . 

3.3 . 

3.4 Γραφείο Ειδικής Ταμιακής Υπηρεσίας: 

Το αντικείμενο της Ταμιακής Υπηρεσίας έχει ως κατω¬ 
τέρω: 

• Διαμορφώνει και παρακολουθεί τα ταμειακά προ¬ 
γράμματα του Δήμου με τη συνεχή παρακολούθηση των 
υποχρεώσεων και των αναμενόμενων εισπράξεων. 

• Παραλαμβάνει τα χρηματικά εντάλματα πληρωμών και 
διενεργεί τις πληρωμές προς τους δικαιούχους μετά από 
έλεγχο των δικαιολογητικών και τη συμπλήρωση αυτών 
σύμφωνα με όσα ορίζονται στις κείμενες διατάξεις (π.χ. 
φορολογική ή ασφαλιστική ενημερότητα όπου απαιτείται). 

• Καταγράφει τις διενεργούμενες πληρωμές σύμφωνα 
με τις ισχύουσες διαδικασίες. 

• Μεριμνά για την απόδοση των πάσης φύσεως κρατή¬ 
σεων υπέρ τρίτων που αντιστοιχούν στα επί μέρους 
εντάλματα πληρωμής, όπως αποδόσεις φόρων, ασφαλι¬ 
στικών ταμείων κ.λπ. 

• Διενεργεί τις εισπράξεις των οφειλών προς το Δήμο. 
Εκδίδει τα γραμμάτια εισπράξεως και ενημερώνει το αρ¬ 
χείο οφειλετών. 

• Παρακολουθείτην πραγματοποίηση των υποχρεώσε¬ 
ων των οφειλετών προς το Δήμο και ενημερώνει το λογι¬ 
στήριο για τις καθυστερούμενες οφειλές. 

• Καταρτίζει περιοδικές καταστάσεις των πληρωτέων 
και των πληρωθέντων εξόδων. 

• Παραλαμβάνει τους βεβαιωτικούς καταλόγους των 
υπόχρεων και των αντίστοιχων οφειλομένων προς των 
Δήμο ποσών κατά κατηγορία προσόδου. Εκδίδει και μερι¬ 
μνά για την κοινοποίηση ατομικών ή ειδικών προσκλήσε¬ 
ων προς τους οφειλέτες του Δήμου. 

• Ενημερώνει το περιοδικό αρχείο οφειλετών κατά 
οφειλέτη όπου αναγράφονται τα οφειλόμενα ποσά ανά 
κατηγορία προσόδου. 

• Τηρεί τις διαδικασίες, αρχεία και γενικά τους λογα¬ 
ριασμούς του λογιστικού συστήματος του Δήμου που 
αφορούν τα εισπρακτέα και τα πραγματοποιηθέντα έσο¬ 
δα του Δήμου σύμφωνα με τις ισχύουσες διαδικασίες. 

• Καταρτίζει περιοδικές καταστάσεις εισπραχθέντων 
και εισπρακτέων εσόδων. 

• Τηρείτο φυσικό ταμείο στα γραφεία του Δήμου. Διε¬ 
νεργεί τις χρηματικές δοσοληψίες με τις τράπεζες. 

• Τηρεί αρχεία κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 


μέρωση του λογιστικού συστήματος του Δήμου. Παρέχει 
κάθε είδους στοιχεία που ζητούνται από τις δημόσιες/ 
ελεγκτικές υπηρεσίες σύμφωνα με τις εκάστοτε ισχύου- 
σες διαδικασίες. 

• 

Άρθρο 10 

Τακτικές Οργανικές θέσεις με σχέση εργασίας 
Δημοσίου Δικαίου 

• Συνιστώνται τρεις (3) νέες θέσεις ανά κατηγορία και 
κλάδο ως εξής: 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

• ΚΛΑΔΟΣ: ΤΕ17 Διοικητικών - Λογιστών Θέση μία (1) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

• ΚΛΑΔΟΣ: ΔΕ 14 Ελεγκτών-Εσόδων-Εξόδων ΟΤΑ Θέ¬ 
ση μία (1) 

• ΚΛΑΔΟΣ: ΔΕ 15 Εισπρακτόρων Θέση μία (1) 

Από τις διατάξεις της απόφασης αυτής προκύπτει επί 
πλέον δαπάνη σε βάρος του Κ.Α. 05/11.1 του προϋπολο¬ 
γισμού του Δήμου για τα επόμενα έτη ποσού 15.000.000 
δρχ. ετησίως η οποία θα προβλεφθεί κατά την ψήφιση του 
νέου Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 28 Σεπτεμβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 

- ♦ - 

Αριθ. 21421 (5) 

Τροποποίηση της 8269/4.4.1991 απόφασηςτου Νομάρχη 
Ηρακλείου όπως τροποποιήθηκε με την 4592/ 
28.2.1995 όμοια για τη σύσταση Δημοτικού Νομικού 
Προσώπου με την επωνυμία «15η Σχολική Επιτροπή 
Δήμου Ηρακλείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του Ν. 2503/97 «Διοίκηση, Οργάνωση στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

β) Του άρθρου 203 του Π.Δ. 410/95 «κωδικοποίηση σε 
ενιαίο κείμενο νόμου με τίτλο Δημοτικός και Κοινοτικός 
Κώδικας των ισχυουσών διατάξεων του δημοτικού και 
Κοινοτικού Κώδικα όπως τροποποιήθηκαν και συμπληρώ¬ 
θηκαν. 

γ) Του άρθρου 5 παρ. 8 του Ν. 1894/90 για την «Ακαδη¬ 
μία Αθηνών και άλλες εκπαιδευτικές διατάξεις». 

2. Την αριθ.5972/13.8.98 απόφασή μας «ορισμός ειση¬ 
γητών και μεταβίβαση εξουσίας υπογραφής «Με εντολή 
Γ ενικού Γ ραμματέα». 

3. Την αριθ. 8269/91 απόφαση του Νομάρχη Ηρακλείου 
όπως τροποποιήθηκε με την αριθ. 4592/95 όμοια του Νο¬ 
μάρχη Ηρακλείου για τη σύσταση Δημοτικού Νομικού 
Προσώπου, με την επωνυμία 15η Σχολική Επιτροπή Δή¬ 
μου Ηρακλείου 

4. Την αριθ. 397/2001 απόφαση του Δημοτικού Συμβου¬ 
λίου Ηρακλείου, με την οποία τροποποιούνται οι αριθ. 

108/91 και 18/95 αποφάσεις του, που αφορούν στην σύ¬ 
σταση του παραπάνω Νομικού Προσώπου και ορίζεται να 
περιληφθεί στην αρμοδιότητα της επιτροπής και το 2ο ει¬ 
δικό δημοτικό σχολείο Ηρακλείου, αποφασίζουμε: 

Τροποποιούμε την αριθ. 8269/91 απόφαση του Νο¬ 
μάρχη Ηρακλείου, όπως τροποποιήθηκε με την αριθ. 
4592/95 όμοια για τη σύσταση Δημοτικού Νομικού Προ¬ 
σώπου με την επωνυμία «15η Σχολική Επιτροπή Δήμου 
Ηρακλείου» κατά το μέρος που αφορά την επωνυμία 
(παρ. 1) ως εξής: 

1. Συνιστούμε στο Δήμο Ηρακλείου Δημοτικό Νομικό 
Πρόσωπο με την επωνυμία «15η Σχολική Επιτροπή Δήμου 
Ηρακλείου (30ο Δημοτικό Σχολείο Ηρακλείου και ειδική 
Τάξη 49ο Δημοτικό Σχολείο Ηρακλείου, 19ο, 20ο, 28ο, 
41ο, Νηπιαγωγείων Ηρακλείου και 2ο Ειδικό Δημοτικό 
Σχολείο Ηρακλείου). 

2. Κατά τα λοιπά ισχύει η αριθ. 8269/4.4.91 απόφαση 
του Νομάρχη Ηρακλείου όπως τροποποιήθηκε με την 
αριθ. 4592/28.2.95 όμοια του. 

3. Με την παρούσα απόφαση δεν προκαλείται επιπλέον 
δαπάνη σε βάρος του προϋπολογισμού του Δήμου Ηρα¬ 
κλείου, για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Σεπτεμβρίου 2001 

0 Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 21422 (6) 

Τροποποίηση της 8276/3.4.1991 απόφασηςτου Νομάρχη 
Ηρακλείου όπως τροποποιήθηκε με την 4579/ 
28.2.1995 όμοια για τη σύσταση Δημοτικού Νομικού 
Προσώπου με την επωνυμία «2η Σχολική Επιτροπή Δή¬ 
μου Ηρακλείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του Ν. 2503/97 «Διοίκηση, Οργάνωση στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

β) Του άρθρου 203 του Π.Δ. 410/95 «κωδικοποίηση σε 
ενιαίο κείμενο νόμου, με τίτλο Δημοτικός και Κοινοτικός 
Κώδικας των ισχυουσών διατάξεων του Δημοτικού και 
Κοινοτικού Κώδικα όπως τροποποιήθηκαν και συμπληρώ¬ 
θηκαν. 

γ) Του άρθρου 5 παρ. 8 του Ν. 1894/90 για την «Ακαδη¬ 
μία Αθηνών και άλλες εκπαιδευτικές διατάξεις». 

2. Την αριθ.5972/13.8.98 απόφασή μας «ορισμός ειση¬ 
γητών και μεταβίβαση εξουσίας υπογραφής «Με εντολή 
Γενικού Γραμματέα». 

3. Την αριθ. 8276/91 απόφαση του Νομάρχη Ηρακλείου 
όπως τροποποιήθηκε με την αριθ.4579/95 όμοια για τη 
σύσταση Δημοτικού Νομικού Προσώπου, με την επωνυ¬ 
μία 2η Σχολική Επιτροπή Δήμου Ηρακλείου. 

4. Την αριθ. 397/2001 απόφαση του Δημοτικού Συμβου¬ 
λίου Ηρακλείου, με την οποία τροποποιούνται οι αρίθ. 
5/95 και 95/91 αποφάσεις του, που αφορούν στη σύστα¬ 
ση του παραπάνω Νομικού Προσώπου και ορίζεται να μην 


συμπεριληφθεί στην αρμοδιότητα της επιτροπής και το 
2ο Ειδικό Δημοτικό Σχολείο Ηρακλείου, αποφασίζουμε: 

Τροποποιούμε την αριθ. 8276/91 απόφαση του Νομάρχη 
Ηρακλείου, όπως τροποποιήθηκε με την αριθ. 4579/95 
όμοια για τη σύσταση Δημοτικού Νομικού Προσώπου με 
την επωνυμία « 2η Σχολική Επιτροπή Δήμου Ηρακλείου» κα¬ 
τά το μέρος που αφορά την επωνυμία (παρ. 1) και τη σύνθε¬ 
ση του Διοικητικού Συμβουλίου (παρ. 3)ως εξής: 

1. Συνιστούμε στο Δήμο Ηρακλείου Δημοτικό Νομικό 
Πρόσωπο με την επωνυμία «2η Σχολική Επιτροπή Δήμου 
Ηρακλείου (Ιο, 8ο Δημοτικών Σχολείων και 3ου, 21ου Νη¬ 
πιαγωγείων Ηρακλείου) 

2. Το Νομικό Πρόσωπο διοικείται από Διοικητικό Συμ¬ 
βούλιο του οποίου ο αριθμόςτων μελών και η σύνθεση αυ¬ 
τού καθορίζονται με απόφαση του Δημοτικού Συμβουλί¬ 
ου Ηρακλείου. 

3. Κατά τα λοιπά ισχύει η αριθ. 8276/3.4.91 απόφαση 
του Νομάρχη Ηρακλείου, όπως τροποποιήθηκε με την 
αρίθ.4579/28.2.95 όμοια του. 

3. Με την παρούσα απόφαση δεν προκαλείται επιπλέον 
δαπάνη σε βάρος του προϋπολογισμού του Δήμου Ηρα¬ 
κλείου, για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Σεπτεμβρίου 2001 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 19915 (7) 

Σύσταση Νομικού Προσώπου στο Δήμο Ηρακλείου Νο¬ 
μού Ηρακλείου με την επωνυμία «43η Σχολική Επιτρο¬ 
πή Δήμου Ηρακλείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «κωδι¬ 
κοποίηση σε ενιαίο κείμενο νόμου, με τίτλο Δημοτικός και 
Κοινοτικός Κώδικας των ισχυουσών διατάξεων του δημο¬ 
τικού και Κοινοτικού Κώδικα όπως τροποποιήθηκαν και 
συμπληρώθηκαν (ΦΕΚΑ’ 231). 

2. Τις διατάξεις του άρθρου 5 παρ. 8 του Ν. 1894/ 
27.8.90 (ΦΕΚ 110/27.9.90 τεύχος Α’). 

3. Την αριθ. 397/2001 απόφαση του Δημοτικού Συμβου¬ 
λίου Ηρακλείου, για την σύσταση Σχολικής Επιτροπής, 
αποφασίζουμε: 

Α. 1. Συνιστούμε στο Δήμο Ηρακλείου του Νομού Ηρα¬ 
κλείου Δημοτικό Νομικό Πρόσωπο με την επωνυμία « 43η 
Σχολική Επιτροπή Δήμου Ηρακλείου (7οΤΕΕ Ηρακλείου). 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, αποχέτευσης, τηλεφώνου αναλωσίμων 
υλικών κ.λ.π. 

β) Η εκτέλεση των μικρών έργων για την επισκευή και 
συντήρηση των διδακτηρίων. 

γ) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστάσε¬ 
ων του. 

δ) Η φροντίδα για την εξεύρεση άλλων πόρων και ο 
εφοδιασμός των Σχολικών Μονάδων με έπιπλα και σκεύη 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για την στήριξη της Διοικητικής λειτουργίας των 
σχολικών Μονάδων. 

3. Το Νομικό Πρόσωπο διοικείται από πενταμελές (5 μέ¬ 
λη ) Διοικητικό Συμβούλιο αποτελούμενο από: 

α) Το Δήμαρχο Ηρακλείου ως Πρόεδρο ή άλλο μέλος αι¬ 
ρετό ή μη που ορίζεται από το Δήμαρχο. 

β) Τον εκάστοτε Διευθυντή του 7ου ΤΕΕ Ηρακλείου με 
τον αναπληρωτή του. 

Ένα (1) Δημοτικό Σύμβουλο με τον αναπληρωτή του, 
που ορίζεται από το Δημοτικό Συμβούλιο. 

Έναν (1) εκπρόσωπο της Μαθητικής Κοινότητας του 
7ου ΤΕΕ Ηρακλείου με τον αναπληρωτή του. 

Ένα (1) δημότη ή κάτοικο Ηρακλείου με τον αναπληρω¬ 
τή του που ορίζεται από το Δημοτικό Συμβούλιο. 

4. Η θητεία των μελών του ανωτέρω Διοικητικού Συμ¬ 
βουλίου ακολουθεί τη Δημοτική περίοδο. Το Διοικητικό 
Συμβούλιο εκλέγει μεταξύ των μελών τον Αντιπρόεδρο 
και Γ ραμματέα. 

5. Πόροι του Νομικού Προσώπου είναι: 

α) Ετήσια επιχορήγηση του Δήμου 100.000 δρχ. 

β) Ετήσια επιχορήγηση του Κράτους. 

γ) Κάθε είδους εισφορές δωρεές, κληρονομιές κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή Υπηρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή , από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Με την παρούσα απόφαση δεν προκαλείται επιπλέον 
δαπάνη σε βάρος του προϋπολογισμού του Δήμου Ηρα¬ 
κλείου, για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Σεπτεμβρίου 2001 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 704 (8) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στη Βασιλική Γ. Τσιριμπή. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 1158/81 «Περί Οργανώσεως και 
Διοικήσεως Σχολών Ανωτέρας Καλλιτεχνικής Εκπαιδεύ- 
σεως» (ΦΕΚ 127/Α/13.5.81). 

2. Τις διατάξεις του Ν. 1348/83, άρθρο 15, «Διάλυση του 
Ν.Π.Δ.Δ. με την Επωνυμία Άρμα Θέσπιδος και άλλες δια¬ 
τάξεις» (ΦΕΚ 47/Α/14.4.83). 

3. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, κ.λ.π.» (ΦΕΚ90/Α/13.6.94). 

4. Τις διατάξεις του Ν. 2240 / 94 « Συμπλήρωση διατά¬ 
ξεων για τη Νομαρχιακή Αυτοδιοίκηση και άλλες διατά¬ 
ξεις» (ΦΕΚ 153/Α/16.9.1994). 


5. Τις διατάξειςτου Π.Δ. 457/83, «Ίδρυση και λειτουργία 
Ερασιτεχνικών Σχολών Χορού» (ΦΕΚ 174/Α/83). 

6. Τις διατάξειςτου Π.Δ. 347/86 (ΦΕΚ 154/Α/6.10.86) με 
το οποίο μεταβιβάσθηκε στους Νομάρχες η αρμοδιότητα 
χορήγησης άδειας ίδρυσης και λειτουργίας Ερασιτεχνι¬ 
κών Σχολών Χορού, πληντου Ν. Αττικής. 

7. Τις διατάξεις του Π.Δ. 30/96, «Κώδικας Νομαρχιακής 
Αυτοδιοίκησης», (ΦΕΚ21/Α/2.2.96). 

8. Τη σχετική αίτηση της Βασιλικής Γ. Τσιριμπή με τα 
νόμιμα δικαιολογητικά. 

9. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τροποποιήθηκε μεταγενέ¬ 
στερα με την αρΙΘ. 2436/85 κοινή απόφαση των Υπουρ¬ 
γών Προεδρίας της Κυβερνήσεως και Πολιτισμού (ΦΕΚ 
31/Β/85). 

10. Το γεγονός ότι από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Χορηγούμε στη Βασιλική Γ. Τσιριμπή, άδεια ίδρυσης 
και λειτουργίας Ερασιτεχνικής Σχολής Χορού με την επω¬ 
νυμία « Ερασιτεχνική Σχολή Χορού η Μπαλαρίνα». 

Έδρα της Σχολής ορίζεται η Σκάλα Λακωνίας. 

2. Η Σχολή θα αρχίσει τη λειτουργία της από το σχολικό 
έτος 2001 -2002. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σπάρτη, 2 Οκτωβρίου 2001 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 
-♦- 

0 ) 

Χορήγηση άδειας λειτουργίας Μονάδος Φροντίδας Ηλι¬ 
κιωμένων μη κερδοσκοπικού χαρακτήρα στο Εκκλη¬ 
σιαστικό Φιλανθρωπικό Ίδρυμα «ΟΙΚΟΣ ΘΕΙΑΣ ΠΡΟ¬ 
ΝΟΙΑΣ Η ΒΗΘΑΝΙΑ». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Με την 1442/26.9.2001 απόφαση του Νομάρχη Ανατο¬ 
λικής Αττικής που εκδόθηκε σύμφωνα με τις διατάξεις της 
αριθμ. Π.4β/οικ. 4690/30.8.96 υπουργικής απόφασης, χο¬ 
ρηγήθηκε άδεια λειτουργίας Μονάδος Φροντίδας Ηλι¬ 
κιωμένων μη Κερδοσκοπικού χαρακτήρα στο Εκκλησια¬ 
στικό Φιλανθρωπικό Ίδρυμα «ΟΙΚΟΣ ΘΕΙΑΣ ΠΡΟΝΟΙΑΣ Η 
ΒΗΘΑΝΙΑ» δυναμικότητας (36) κλινών και στο κτίριο που 
βρίσκεται στη Λ. Μαραθώνος 53 στο Δήμο Ν. Μάκρης Ατ¬ 
τικής. 

Ο Νομάρχης 

ΔΗΜΗΤΡΙΟΣ ΑΝΑΣΤ. ΦΡΑΓΚΟΣ 

-♦- 

Αριθ. 6442 (ίο) 

Κύρωση αναγκαστικού αναδασμού αγρ/τος Βάλτου 
έτους 1987 -1990 ως αναθ. το έτος 2000. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

Ι.Τιςτηςπαρ. Ιτου άρθρου 15του Ν. 674/77«περίανα¬ 
δασμού της γης». 

2. Τις διατάξειςτου Ν. 2218/94 όπως αυτέςτροποποιή- 

θηκαν με τις διατάξεις των Ν. 2240/94 και 2307/95 «περί 
Νομαρχιακής Αυτοδιοίκησης» καικωδικοποιήθηκανμετο 
Π.Δ. 30/96. 

3. Τον Οργανισμό της Νομαρχιακής Αυτοδιοίκησης Ρο¬ 
δόπης - Έβρου Νομαρχιακού Διαμερίσματος Έβρου. 

4. Την εισήγηση της Δ/νσης Αγροτικής Ανάπτυξης του 
Επαρχείου Β.Έβρου, αποφασίζουμε: 

Κυρώνουμε το νέο κτηματικό καθεστώς,το οποίο δια¬ 
μορφώθηκε με τον αναδασμό του έτους 1987-90, ως 
αναθ. το έτος 2000 στην κτηματική περιοχή του αγροκτή¬ 
ματος Βάλτου Ορεστιάδας, όπως αυτό απεικονίζεται 
στους συνταχθέντες από την Επιτροπή Αναδασμού κτη- 
ματολογικούς πίνακες και διαγράμματα της περιοχής αυ¬ 
τής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ορεστιάδα, 27 Σεπτεμβρίου 2001 

Ο Νομάρχης 
ΓΕΩΡΓΙΟΣ ΝΤΟΛΙΟΣ 

-♦- 

Αριθ. 1832 (11) 

Κύρωση αναδασμού αγροκτήματος «ΛΟΦΙΣΚΟΥ». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του άρθρου 15παρ. 1 Ν. 674/1974 «Πε¬ 
ρί αναδασμού της γης κ.λπ.». 

2. Τα κτηματολογικά στοιχεία του πίνακα διανομής (με¬ 
τά αποσπάσματος κτηματολογικού πίνακα) και το διά¬ 
γραμμα του αναδασμού έτους 1992 του αγροκτήματος 
«ΛΟΦΙΣΚΟΣ». 

3. Την προφορική εισήγηση της Δ/νσης Τοπογραφικής 
Ν. Λάρισας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε κατά τον αναδασμό έτους 1992 του αγροκτήματος 
«ΛΟΦΙΣΚΟΣ» όπως αυτό δείχνεται και απεικονίζεται στα 
σχετικά κτηματολογικά στοιχεία (πίνακες και διαγράμμα¬ 
τα της περιοχής αυτής, που συνέταξε η Επιτροπή Αναδα¬ 
σμού του παραπάνω αγροκτήματος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 29 Αυγούστου 2001 

Ο Νομάρχης 
ΙΩΑΝΝΗΣ ΦΛΩΡΟΣ 

-♦- 

Αριθ. 3328 (12) 

Χορήγηση άδειας λειτουργίας Κέντρου Προστασίας Ατό¬ 
μων με Αυτισμό στο Σύλλογο Γονέων, Κηδεμόνων και 
Φίλων Αυτισμού Ατόμων Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α. Του Ν. 2218/1994 (ΦΕΚ 90/1994 τ.Α') «Ίδρυση Νο¬ 
μαρχιακής Αυτοδιοίκησης κ.λπ.», που συμπληρώθηκε με 
το Ν. 2240/1994 (ΦΕΚ 153/1994τ.Α'.) 

β. Του άρθρου ΙΟτου Ν. 2072/1992 (ΦΕΚ 125/1992τ.Α') 
«Ρύθμιση επαγγέλματος ειδικού τεχνικού προθετικών και 


ορθωτικών κατασκευών και λοιπών ειδών αποκατάστα¬ 
σης και άλλες διατάξεις». 

γ. Του Ν. 2345/95 «Οργανωμένες υπηρεσίες παροχής 
προστασίας από φορείς κοινωνικής πρόνοιας και άλλες 
διατάξεις». 

δ. Του Π.Δ. 395/1993 (ΦΕΚ 166/1993 τ.Α') «Όροι, προϋ¬ 
ποθέσεις και διαδικασία για την ίδρυση, λειτουργία και 
μεταβίβαση Κέντρων Αποθεραπείας και Αποκατάστασης 
από φυσικά ή νομικά πρόσωπα ιδιωτικού δικαίου». 

2. Την Π4α/4633/29.9.1993 (ΦΕΚ 789/6.10.1993 τ.Β') 
υπουργική απόφαση «Προδιαγραφές λειτουργίας Κέ¬ 
ντρων Αποθεραπείας - Αποκατάστασης για την παροχή 
ιατρικών και λοιπών φροντίδων, καθώς και για τη διημέ- 
ρευση των ατόμωνπου περιγράφονται στο άρθρο 10 παρ. 
1 του Ν. 2072/1992». 

3. Την Π3/Φ.85/3854/28.8.2000 (ΦΕΚ 1078/30.8.2000 
τ.Β') «Προδιαγραφές λειτουργίας Κέντρων Αποθεραπεί¬ 
ας και Αποκατάστασης κλειστής Νοσηλείας». 

4. Την20/27.4.1995 (ΦΕΚ412/1995τ.Β') απόφαση «Ορ¬ 
γανισμός οργάνωσης και λειτουργίας της Νομαρχιακής 
Αυτοδιοίκησης Λάρισας». 

5. Το Π3α/Φ.32/685/9.3.2001 έγγραφο του Υπουργείου 
Υγείας και Πρόνοιας, σύμφωνα με το οποίο δεν υπάρχουν 
προδιαγραφές λειτουργίας Κέντρων Προστασίας Ατό¬ 
μων με Αυτισμό από φιλανθρωπικά Σωματεία και στην πε¬ 
ρίπτωση αυτή πρέπει να ληφθούν υπόψη οι σχετικές δια¬ 
τάξεις για τα Κέντρα Αποθεραπείας και Αποκατάστασης. 

6. Την 1309/22.3.2001 απόφασή μας, με την οποία χο¬ 
ρηγήθηκε στο Σύλλογο Γ ονέων, Κηδεμόνων και Φίλων Αυ- 
τιστικών Ατόμων Νομού Λάρισας άδεια ίδρυσης Κέντρου 
Προστασίας Ατόμων με Αυτισμό. 

7. Τη σχετική αίτηση μετά απαιτούμενα δικαιολογητικά 
του προαναφερόμενου Συλλόγου για χορήγηση άδειας 
λειτουργίας. 

8. Τη γνωμοδότηση της αρμόδιας τριμελούς επιτροπής, 
αποφασίζουμε: 

1. Χορηγούμε στο μη κερδοσκοπικού χαρακτήρα σω¬ 
ματείο «Σύλλογος Γονέων, Κηδεμόνων και Φίλων Αυτιστι- 
κών Ατόμων Νομού Λάρισας» άδεια λειτουργίας Κέντρου 
Προστασίας Ατόμων με Αυτισμό, με την επωνυμία «ΕΛΕΥ¬ 
ΘΕΡΙΑ» στο επί της οδού Δημοκρατίας και Ανωνύμου στη 
Λάρισα κείμενο κτίριο. 

2. Θα λειτουργεί όλο το χρόνο, σε 24ωρη βάση, θα δέ¬ 
χεται άτομα και των δύο φύλων ηλικίας πέντε (5) ετών και 
πάνω και η δυναμικότητάτου θα είναι είκοσι τέσσερα (24) 
άτομα τα οποία κατανέμονται ως εξής: οκτώ (8) θα φιλο¬ 
ξενούνται ως εσωτερικά (οικοτροφείο), οκτώ (8) ως εξω¬ 
τερικά τις πρωινές ώρες και άλλα οκτώ (8) ως εξωτερικά 
τις απογευματινές ώρες. 

3. Στο κέντρο θα λειτουργούν οι πιο κάτω επί μέρους δο¬ 
μές: 

α. Στέγη Διαβίωσης, στην οποία διαμένουν 6 - 8 άτομα. 

β. Κέντρο Ημέρας, στο οποίο γίνονται προγράμματα εκ¬ 
παιδευτικά και παράλληλες θεραπευτικές παρεμβάσεις. 

γ. Κέντρο Κοινωνικής Ένταξης, το οποίο αναπτύσσει 
προγράμματα κοινωνικοποίησης, ψυχαγωγίας, ελεύθε¬ 
ρου χρόνου και απασχόλησης. 

δ. Κέντρο Στήριξης Οικογενειών. 

4. Η στελέχωση του Κέντρου, για την ομαλή και απρό¬ 
σκοπτη λειτουργία των πάσης φύσεως δραστηριοτήτων, 
θα είναι η εξής: 

Ένας (1) γιατρός (νευρολόγος, ψυχίατρος ή παιδοψυ- 
χίατρος). 

Ένας (1) αναπληρωτής γιατρός (έκτακτος συνεργάτης) 
Ένας (1) ψυχολόγος. 

Δύο (2) εργοθεραπευτές (με πλήρη ή τρίωρη τουλάχι¬ 
στον απασχόληση). 

Δύο (2) ψυχοπαιδαγωγοί. 

Μία (1) κοινωνική λειτουργός. 

Ένας (1) λογοπεδικός. 

Ένας (1) μουσικοθεραπευτής. 

Ένας (1) γυμναστής ψυχοκινητικός. 

Δύο (2) νοσηλευτές διπλωματούχοι ΤΕΙ. 

Έξι (6) νοσηλευτές διπλωματούχοι Μέσης Νοσηλευτι¬ 
κής Υπηρεσίας - Επιμελητές. 

Ένας (1) γραμματέας με γνώσεις λογιστικής. 

Ένας (1) οδηγός γενικών καθηκόντων. 

Δύο (2) καθαρίστριες. 

Ένας (1) μάγειρας. 

Ειδικοί επιστήμονες, έκτακτοι συνεργάτες με μερική ή 
πλήρη απασχόληση. 


5. Υπεύθυνοι για την εφαρμογή του ημερήσιου προ¬ 
γράμματος λειτουργίας ορίζονται τα μέλη του Δ.Σ. του 
Συλλόγου, καθώς και οι εκάστοτε εφημερεύοντες προϊ¬ 
στάμενοι (ψυχολόγος ή άλλος επιστήμων ψυχικής υγείας 
ή ειδικής αγωγής). 

6. Επιστημονικός Διευθυντής του Κέντρου ορίζεται ο 
Μπακούρας Σιδέρης, νευρολόγος - ψυχίατρος. 

7. Το Κέντρο αυτό δεν αποτελεί Μονάδα Ειδικής Αγω¬ 
γής και Εκπαίδευσης κατά την έννοια του άρθρου 3 του Ν. 
1143/1981, για την οποία αρμόδιο είναι το Υπουργείο Παι¬ 
δείας. 

8. Οποιαδήποτε παράβαση ή μη συμμόρφωση προς 
τους πιο πάνω όρους συνεπάγεται την ανάκληση της χο¬ 
ρηγούμενης άδειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Σεπτεμβρίου 2001 

Ο Νομάρχης 
I. ΦΛΩΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




